شەفەق نیوز/ نرخ دۆلار ئەمریکی وەرانەوەر دینار عراقی ، ئمڕوو چوارشەممە، لە بۆرسەی سەرەکی بەغداد پایتەخت، وەردەوامە لە بەرزەوبوین، تا بڕەسێدە نزیک ١٥١ هەزار دینار.
پەیامنێر ئاژانس شەفەق نیوز وت: نرخ ١٠٠ دۆلار ئەمریکی، لە بۆرسەی کیفاح و حارسیە لە بەغداد ،لە ساعەت ١:٤٠ نیمەڕو رەسیە ١٥٠٧٥٠ دینار عراقی.
شەوەکی ئمڕوو، مەوقەی وازکردن بۆرسە، نرخ ١٠٠ دۆلار ئەمریکی وە ١٥٠٢٠٠ دینار عراقی بوی.
پەیامنێر ئاژانسمان وتیش: نرخ فرووشتن و سەنین لە دوکانەیل ناوخوەیی بەغداد بەرزەو بوی، ک نرخ فرووشتن رەسیە ١٥١٠٠٠ دینار عراقی وەرانوەر ١٠٠ دۆلار ئەمریکی، و نرخ سەنینی رەسیە ١٥٠٠٠٠ دینار عراقی.
